  Туспуктэм: «Россия – страна вожможностей» некоммерческой огазеяськонлэн пресс-службаез Наталия Сильвестрова Удмурт кун университетын дышетскись Григорий Иванов «Россия – страна возможностей» платформалэн студентъёслэн «Твой ход» огъяросси ӵектосазы «Делаю» вожвылъяськонын «Ресурсный центр первой помощи» ӵектосэныз 1 миллион манет премия утӥз. Ужрад Москваысь ВДНХ-ын студентъёслэн «Твой ход – 2023» огъяросси формум улсын ортчиз. Со сярысь «Россия – страна вожможностей» коммерци луисьтэм огазеяськонлэн пресс-службаез ивортӥз. Григорий Иванов, Ижысь эм академиын дышетскем егит ӧнерчи, но солэн командаез адямиосты нырысетӥ юрттэт сётыны дышето. Ресурсной центрлэн штабез Ижкарысь эм академиын интыяське, отын тодон-валанъёс басьтыны но соосты тренажёръёс вылын эскерыны луэ. « Нырысетӥ эмъюрттэт улонэз утьыны быгатэ, соин ик сое сётыны быгатыны кулэ. Мынам школаям ӧй вал манекенъёс, соос вылын, кылсярысь, сюлэмлы массаж лэсьтыны дышетскыны. Тодон-валанъёсты уж вылын эскерытэк шуг юнматыны. Ӵектосэз адямиос сярысь сюлмаськон но эм удысысь валтӥсь тодон-валанъёс сётон вылысь кылдытӥ » Григорий Иванов, Нырысетӥ юрттэт сётонъя ресурсной центрлэн кивалтӥсез Центр школаосын, гужем лагерьёсын но ужасьёслэн дэменлыкъёсазы квестъёс радъя. Ӵектослэн индылӥсьёсыз эм академиысь 30 студентъёс луизы. Соос «Инструктор первой помощи» программая дышетсконэз ортчизы. Тегъёс: премия вожвылъяськон ӵектос эмчиос Удмуртия  